Psychological Horoscope - Astrodienst Guest user u1359794051
25-Jun-2017, 09:30 UT/GMT Foschini, American Swiss hou op huur betaal | Netwerk24
Deur Hanlie Stadler 29 Maart 2020 13:53
The Foschini Group (TFG) het opgehou om huur te betaal weens die impak van die koronavirus-pandemie, berig Bloomberg.
Foschini se winkel in die East Rand Mall in Kempton Park. Foto: East Rand Mall
Al sy Suid-Afrikaanse winkels is gesluit sedert die staat van inperking Vrydag van krag geword het.
TFG besit onder meer American Swiss, Foschini, Donna, Totalsports en @home.
Nie een van dié winkels verkoop noodsaaklike produkte nie. Kruidenierswarewinkels, apteke, banke, selfoonwinkels en vulstasies mag gedurende die staat van inperking oop wees, maar mag ook net die goedgekeurde lys noodsaaklike items verkoop, onder meer kos, skoonmaakmiddels, toiletware, lugtyd en brandstof.
Wie is wanneer oop en wat word verkoop?
Dié selfoonwinkels bly oop tydens inperking
TFG skrap ook alle planne om winkels op te gradeer of nog winkels oop te maak, volgens ’n brief aan die eienaars van winkelsentrums wat Bloomberg onder oë gehad het. Dis deur die maatskappy as eg bevestig.
“Wanneer die situasie eers genormaliseer het, sal ons die volle finansiële impak op die onderneming kan beoordeel en verder met julle in gesprek tree,” luidens die brief.
Die regering het dit vir die duur van die staat van inperking wettig gemaak dat winkels en restaurante met winkelsentrums mag onderhandel om hul huur te verlaag of huurvakansies te kry om sodoende die Covid-19-pandemie te oorleef. TFG se stap verteenwoordig egter ’n eensydige besluit van die winkelgroep se kant af.
Woolworths, Edgars en Mr Price het die afgelope week aangedui dat die Covid-19-krisis hulle baie seermaak.
Woolworths het sy internasionale klerevervaardigers in kennis gestel dat hy hulle weens kontantvloeiprobleme eers oor 90 dae kan betaal.
Edcon, wat Edgars en Jet besit, kan in Maart net salarisse betaal en het sy verskaffers Donderdag ingelig dat hy hulle nie kan betaal nie en dat hulle dalk nooit betaal gaan word nie.
Edcon sal van 15 Maart tot die einde van die inperking meer as R1 miljard se verkope verloor.
Ook die Mr Price-groep het aan beleggers gesê hy gaan nagenoeg R1,2 miljard in die inperkingstydperk verloor.
Mr Price sê selfs voor die staat van inperking het mense opgehou klere en skoene koop soos wat hulle noodsaaklike items soos kos en toiletpapier gekoop het uit vrees dat tekorte weens Covid-19 sou ontstaan.
Meer oor: Tfg | Woolworths | Mr Price | Foschini | Kleinhandelaars | Covid-19 | Koronavirus | Klere | Klerekleinhandel | Kleinhandel
Woolies betaal oorsese verskaffers eers oor 90 dae
Edcon-baas in trane oor geld opdroog